[{"text_idx": "#000004", "text": "Valisin Eesti Merekooli laevamehaanika eriala sellepa\u0308rast, et minul oli suur huvi tehnika vastu. So\u0303brad la\u0308ksid o\u0303ppima autotehnikuks, kellega olid meil u\u0308hised huvid, aga minule tundus, et sooviks midagi suuremat ja rohkem va\u0308ljakutseid pakkuvat eriala mehaanika valdkonnas. Siis tuligi ka\u0308tte aeg, kus ku\u0308lastasin Eesti Na\u0308ituste messikeskuses u\u0308ritust \u201dTeeviit\u201d. Teeviidal ku\u0308lastasin erinevaid koole ja ja\u0308in pidama merekooli boksis. Pa\u0308risin seal palju ku\u0308simusi ja uurisin laevamehaaniku eriala kohta. Koju jo\u0303udes na\u0308itasin isale koolide kohta kogutud brozu\u0308u\u0308re ja valisin nende seast just Eesti Merekooli laevamehaaniku eriala. Isa oli mu otsuses toetav ja u\u0308hel augusti pa\u0308eval leidsingi ennast Va\u0308striku ta\u0308navalt. Astusin kooli uksest sisse ning viisin oma dokumendid sekreta\u0308rile. Sellele ja\u0308rgnes vestlus kooli direktori Vambola Allikuga. Direktor tegi po\u0303hjaliku ristku\u0308sitluse. Meenub, et ta oli va\u0308ga skeptiline minu suhtes, sest keegi Posti- nimeline kadett oli just koolist va\u0308lja visatud mingisuguste pahanduste to\u0303ttu ja seeto\u0303ttu direktor usutles mind kiivalt, ku\u0308sides ega ma samasugune ei ole. Lubasin, et vo\u0303tan asja to\u0303siselt ja nii minule vo\u0303imalus antigi."}, {"text_idx": "#000007", "text": "Miks peaks valima merendusalase hariduse?"}, {"text_idx": "#000008", "text": "Merendusalane haridus annab rahvusvaheliselt tunnustatud diplomi. Eesti meremehed on va\u0308ga hinnatud ning ha\u0308sti tasustatud u\u0308le kogu maailma. Eesti on ikkagi mereriik, mitte vaid merea\u0308a\u0308rne riik. Siin jagub to\u0308o\u0308d ka mandril, kui na\u0308iteks mereso\u0303idust laeval isu ta\u0308is saab vo\u0303i mingil teisel po\u0303hjusel tekib vajadus olla perele ja kodule la\u0308hemal, siis va\u0308ljakutseid jagub kindlasti mitmes erinevas meresektoris."}, {"text_idx": "#000009", "text": "Millega oled tegelenud pa\u0308rast kooli lo\u0303petamist?"}, {"text_idx": "#000010", "text": "Pa\u0308rast Eesti Merekooli kutsehariduse o\u0303ppekava lo\u0303petamist ja\u0308tkasin o\u0303pinguid Eesti Mereakadeemias, omandades seal rakendusliku ko\u0303rghariduse laevamehaaniku erialal. Pa\u0308rast seda omandasin Tallinna Tehnikau\u0308likoolis/Eesti Mereakadeemias magistrikraadi erialal \u201dLaeva tehniline ekspluatatsioon ja juhtimine\u201d. Tegevusi on olnud mitmeid: pu\u0308sivalt olen olnud tegev meremees, mille ko\u0303rvalt toimetanud jooksvalt Eesti Mereakadeemias o\u0303ppejo\u0303una ning ta\u0308ienduskoolitajana, samuti Eesti Merekoolis o\u0303petajana. Olen osalenud erinevates u\u0308likooli rahvusvahelistes projektides."}, {"text_idx": "#000016", "text": "Merendusalase hariduse vo\u0303iksid valida inimesed, kes saavad pikka aega hakkama va\u0308ikeses suletud u\u0308hiskonnas (kodust a\u0308raolekud on suhteliselt pikad, 24/7 u\u0308hed ja samad inimesed), mida laev ju tegelikult on. Kindlasti vo\u0303iksid merenduse valida need, kes tunnevad mere vastu to\u0303mmet ja armastavad merd, sest va\u0308gisi seda to\u0308o\u0308d teha ei saa."}]